En aquest apartat trobareu informació d'interès per a comandaments sobre el teletreball, i indicacions i eines útils per facilitar l'assignació i el seguiment de tasques a les unitats.
El pla personal de treball és el document subscrit entre la persona que exerceix la supervisió i la persona teletreballadora, que conté la relació de tasques que es realitzaran en modalitat de teletreball i els objectius a assolir, així com el sistema de seguiment.
Descarregueu-vos un exemple de Pla personal de treball (el formulari PDF s'ha de descarregar i desar a l'ordinador abans d'obrir-lo amb el programa Adobe)
Els materials formatius sobre treball a distància, ciberseguretat i prevenció de riscos laborals estan disponibles en l'apartat de formació oberta de l'EAPC.
Estan distribuïts en materials adreçats a supervisors (comandaments) i teletreballadors.
Per als comandaments és aconsellable de seguir les recomanacions relatives a la planificació, seguiment de tasques i comunicació amb l'equip, de la unitat formativa Treball a distància i eines de seguiment.
Les persones que es formin en la supervisió (comandaments) no cal que facin la "Formació per al teletreball" atès que els continguts són iguals en la base i s'aprofundeix, de manera complementària, en les tasques de supervisió.
Per tant, només caldrà que s'inscrigui en el curs " Formació per a la supervisió del teletreball ".
La Instrucció 1/2020, de 28 de febrer, sobre el procediment d'autorització per a la prestació de serveis en la modalitat de teletreball, estableix que serà el cap de la unitat directiva qui designarà la persona que haurà de supervisar la feina de la persona autoritzada per teletreballar.
Aquesta supervisió per tant, pot ser exercida pel seu comandament, o també per una altra persona de qui en depengui funcionalment tot i que no ocupi un lloc de comandament.
En tot cas, és el cap de la unitat directiva qui determina qui fa les tasques de supervisió per a cada persona sol·licitant de prestar serveis en modalitat de teletreball.
En relació amb les persones adscrites a la unitat del comandament, la realització d'aquestes activitats i l'obtenció del certificat no condicionarà l'autorització que s'haurà d'obtenir en el seu moment.
Indicacions generals que us poden facilitar la implantació de la prestació de serveis en la modalitat de teletreball a les vostres unitats:
Feu una revisió responsable de les tasques que du a terme la vostra unitat i examineu amb el vostre equip quines d'aquestes tasques es poden dur a terme amb modalitat de teletreball.
Tingueu en compte que la tecnologia (eines Office365) facilita la realització òptima de feines de manera no presencial.
Redactar un Pla personal de treball.
Podeu utilitzar un pla personal de treball: és un document subscrit entre la persona que exerceix la supervisió i la persona teletreballadora, que conté la relació de tasques que es realitzaran en modalitat de teletreball i els objectius a assolir, així com el sistema de seguiment.
Disposar de les eines de seguiment facilita la revisió i la comprovació de les tasques i de com es van complint.
Els continguts del bloc Treball en mobilitat i eines de seguiment, que fareu en el curs de formació per a la supervisió del teletreball, hi trobareu diferents opcions per dur a terme el seguiment, com ara l'eina Planner de l'Office365.
Els continguts del curs ja es poden consultar en obert.
Preveure els sistemes de comunicació.
Mantenir una comunicació fluïda amb l'equip facilita integrar la modalitat de teletreball.
És important establir unes pautes i rutines perquè la col·laboració i la bona entesa de tot l'equip de treball sigui més fàcil.
Recordeu que, a banda del telèfon i del correu electrònic, disposeu de les eines Office365 (xat, videotrucada, etc.) que agiliten la comunicació en entorns no presencials.
Per mantenir la comunicació i el treball en equip planifiqueu reunions per videoconferència, xat o altres mitjans, de forma periòdica que incloguin tots els membres de l'equip.